S-88/2007

Mál þetta, sem dómtekið var 21. nóvember sl., höfðaði ríkissaksóknari með ákæru 8. október 2007 á hendur ákærðu, K-kk-þgf S-kk-þgf, kt. ..., til heimilis að Sundstræti 34, Ísafirði, og Ó-kk-þgf G-kk-þgf R-kk-þgf, kt. ... Seljalandsvegi 14, Ísafirði;

„fyrir eftirtalin brot framin aðfaranótt mánudagsins 1. janúar 2007 á Ísafirði.

Gegn ákærðu báðum fyrir brot gegn valdstjórninni, með því að hafa við veitingahúsið Krúsina við Austurveg, tálmað J-kk-þf S-kk-þf H-kk-þf, lögreglumann, við framkvæmd skyldustarfa þegar hann hafði afskipti af óþekktum manni, er ákærðu veittust báðir að J-kk-þgf S-kk-þgf með hrópum um að láta manninn lausan, óhlýðnuðust fyrirmælum um að víkja frá, toguðu í fatnað J-kk-ef S-kk-ef og mannsins og þröngvuðu sér upp á milli þeirra og ýttu þeim frá hvor öðrum svo maðurinn losnaði og komst undan.

Gegn ákærða Ó-kk-þgf G-kk-þgf aðallega fyrir brot gegn valdstjórninni, til vara fyrir ærumeiðingu, með því að hafa skömmu síðar, við Hafnarstræti 1, eftir handtöku, hrækt á andlit J-kk-ef S-kk-ef vegna skyldustarfa hans.

Telst háttsemi ákærðu samkvæmt 1. ákærulið varða við 2. mgr. 106 gr. almennra hegningarlaga nr. 19/1940, sbr. lög nr. 25/2007. Telst háttsemi ákærða Ó-kk-ef G-kk-ef samkvæmt 2. ákærulið aðallega varða við 1. mgr. sömu greinar, en til vara við 234. gr., sbr. b-lið 1. mgr. 242. gr., almennra hegningarlaga, sbr. lög nr. 71/1995.

Þess er krafist að ákærðu verði dæmdir til refsingar.“

I.

Ákærði K-kk-nf kom fyrir dóm 16. nóvember sl. og viðurkenndi brot sitt eins og því er lýst í fyrri tölulið ákæru. Játning ákærða er í samræmi við gögn málsins. Brot hans telst því sannað og varðar það við 2. mgr. 106. gr. almennra hegningarlaga nr. 19/1940, svo sem tilgreint er í ákæru. Samkvæmt þessu þykja vera efni til að leggja dóm á þátt ákærða K-kk-ef í málinu á grundvelli 125. gr. laga nr. 19/1991.

Ákærði Ó-kk-nf G-kk-nf kom fyrir dóm 21. nóvember sl. og viðurkenndi brot sín eins og þeim er lýst í ákæru. Játning hans er í samræmi við gögn málsins. Brot ákærða teljast því sönnuð og varðar brot hans samkvæmt 1. tölulið ákæru við 2. mgr. 106. gr. almennra hegningarlaga nr. 19/1940, svo sem tilgreint er í ákæru, en brot hans samkvæmt 2. tölulið ákærunnar við 1. mgr. sömu greinar. Samkvæmt þessu þykir einnig mega leggja dóm á þátt ákærða Ó-kk-ef G-kk-ef í málinu á grundvelli 125. gr. laga nr. 19/1991.

II.

Samkvæmt vottorði sakaskrár ríkisins gekkst ákærði Ó-kk-nf G-kk-nf 7. febrúar á þessu ári undir sektargerð lögreglustjóra vegna fíkniefnabrots. Þá var hann 25. maí sl. dæmdur til greiðslu sektar og sviptur ökurétti vegna ölvunaraksturs.

Ákærði Ó-kk-nf G-kk-nf gekkst við brotum sínum fyrir dómi og horfir það honum til nokkurra málsbóta. Samkvæmt því og að brotunum virtum þykir refsing ákærða hæfilega ákveðin fangelsi í einn mánuð. Eftir atvikum og með heimild í 57. gr. almennra hegningarlaga nr. 19/1940 þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Samkvæmt vottorði sakaskrár ríkisins er sakaferill ákærða K-kk-ef hverfandi. Að broti ákærða virtu og með hliðsjón af skýlausri játningu ákærða og ungum aldri hans þykir refsing hans hæfilega ákveðin 60.000 króna sekt til ríkissjóðs og komi sex daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa, en verjandi ákærða K-kk-ef, B-kk-nf J-kk-nf hrl., afsalaði sér þóknun fyrir verjandastarfann.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði Ó-kk-nf G-kk-nf R-kk-nf sæti fangelsi í einn mánuð en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði K-kk-nf S-kk-nf greiði 60.000 króna sekt til ríkissjóðs og komi sex daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

K-kk-nf H-kk-nf.